Lawang:Budaya
Budaya atawa kebudayaan baasal matan basa Sanskerta naitu buddhayah, nang marupakan bantuk saikung matan buddhi (budi atawa akal), diartikan sabagai hal-hal nang bahubungan lawan budi wan akal manusia. Dalam basa Inggris, kebudayaan disambat culture, nang baasal matan kata Latin colere, naitu maulah atawa manggawi. Kawa jua diartiakan lawan maulah tanah atawa bahuma. Kata culture jua takananya ditarjamahakan lawan "kultur" dalam basa Indonesia.
Kebudayaan sangat erat hubungannya lawan masyarakat. Melville J. Herskovits wan Bronislaw Malinowski mengamukakan bahwa saban hal nang tadapat dalam masyarakat ditantuakan ulih kebudayaan nang dibaisi masyarakat nangitu surang. Istilah hagan pandapat ngitu adalah Cultural-Determinism. Herskovits mamandang kebudayaan sabagai sabuting hal nang turun tamurun matan sabuting generasi ka generasi nang lain, nang imbahnya disambat lawan superorganic.
Manurut Andreas Eppink, kabudayaan mangandung kaseluruhan pengertian, nilai, norma, ilmu pengetahuan sarta sabarataan struktur-struktur sosial, religius, wan lain-lain, tambahan lagi sabarataan pernyataan intelektual dan artistik nang menjadi ciri khas sabuting masyarakat.
bjn_Latn bjn_Latn bjn_Latn bjn_Latn